**KONKURRANSEGRUNNLAG**

Kjøp av

vikartjenester

ÅPEN ANBUDSKONKURRANSE

SAKSNUMMER: 21/1291

Innholdsfortegnelse

[1 TILBUDSINNBYDELSE 3](#_Toc84231478)

[1.1 Innledning 3](#_Toc84231479)

[1.2 Oppdragsgiver 3](#_Toc84231480)

[1.3 Samkjøpsavtalen 4](#_Toc84231481)

[1.3.1 Formål 4](#_Toc84231482)

[1.3.2 Omfang 4](#_Toc84231483)

[1.4 Proveny 5](#_Toc84231484)

[1.5 Konkurransedokumenter 5](#_Toc84231485)

[1.6 Tentative fremdriftsplan for anskaffelsesprosessen 6](#_Toc84231486)

[2 KONTRAKT 6](#_Toc84231487)

[2.1 Kontrakttype 6](#_Toc84231488)

[2.2 Kontraktsperiode 7](#_Toc84231489)

[2.3 Kontraktbestemmelser 7](#_Toc84231490)

[3 REGLER FOR GJENNOMFØRING AV KONKURRANSEN 7](#_Toc84231491)

[3.1 Prosedyre 7](#_Toc84231492)

[3.2 Tilbudsbefaring/tilbudskonferanse 7](#_Toc84231493)

[3.3 Tilbudsfrist 8](#_Toc84231494)

[3.4 Innlevering av tilbud og vedståelsesfrist 8](#_Toc84231495)

[3.5 Deltilbud 8](#_Toc84231496)

[3.6 Alternative tilbud og minstekrav 8](#_Toc84231497)

[3.7 Taushetsplikt 8](#_Toc84231498)

[3.8 Offentlighet 9](#_Toc84231499)

[3.9 Personopplysninger 9](#_Toc84231500)

[3.10 Avvik 9](#_Toc84231501)

[3.11 Rettelser, suppleringer eller endring av konkurransegrunnlaget 10](#_Toc84231502)

[3.12 Tilleggsopplysninger 10](#_Toc84231503)

[3.13 Avropsmekanismer og minikonkurranse 10](#_Toc84231504)

[4 KRAV TIL LEVERANDØRENE 12](#_Toc84231505)

[4.1 Generelt om kvalifikasjonskrav 12](#_Toc84231506)

[4.2 Kvalifikasjonskrav 13](#_Toc84231507)

[4.2.1 Krav knyttet til leverandørens registrering, autorisasjoner mv. 13](#_Toc84231508)

[4.2.2 Krav knyttet til leverandørens økonomiske og finansielle kapasitet 13](#_Toc84231509)

[4.2.3 Krav knyttet til leverandørens tekniske og faglige kvalifikasjoner 14](#_Toc84231510)

[4.3 Andre krav 16](#_Toc84231511)

[4.3.1 Nasjonale avvisningsgrunner 16](#_Toc84231512)

[4.3.2 Skatteattest 17](#_Toc84231513)

[4.3.3 Signering av fullmakt for utvidet skatteattest 17](#_Toc84231514)

[5 OPPDRAGSGIVERS BEHANDLING AV TILBUDENE 18](#_Toc84231515)

[5.1 Tildelingskriteriene 18](#_Toc84231516)

[5.2 Grunnlag for evaluering 18](#_Toc84231517)

[5.2.1 Tildelingskriteriet «Pris» 18](#_Toc84231518)

[5.2.2 Tildelingskriteriet «kvalitet» 18](#_Toc84231519)

[5.3 Vektingsmodell 19](#_Toc84231520)

[5.4 Tildeling av kontrakt, begrunnelse og karensperiode 19](#_Toc84231521)

[6 SJEKKLISTE OG ØNSKET PRESENTASJONSFORM 19](#_Toc84231522)

[7 VEDLEGG 21](#_Toc84231523)

# TILBUDSINNBYDELSE

## Innledning

Oslo kommune ved Utviklings- og kompetanseetaten, avdeling for innkjøpstjenester (heretter kalt Oppdragsgiver) inviterer til åpen anbudskonkurranse i forbindelse med inngåelse av rammeavtaler for kjøp av vikartjenester.

## Oppdragsgiver

Oslo kommune er en av Norges største arbeidsgivere med ca. 50 000 ansatte og et årsbudsjett på ca. 52 milliarder kroner.

Utviklings- og kompetanseetaten, avdeling for innkjøpstjenester, har fått delegert myndighet til å inngå konsernovergripende rammeavtaler (heretter kalt samkjøpsavtaler) som i utgangspunktet forplikter alle kommunens virksomheter. Se organisasjonskartet under for oversikt over virksomhetene i Oslo kommune.

Avdeling for innkjøpstjenester vil stå for både gjennomføringen av denne konkurransen og oppfølgingen av den samkjøpsavtalen som inngås for Oslo kommunes virksomheter. Den enkelte virksomhet gjør selv de bestillinger/avrop den har behov for på området avtalen dekker.



## Samkjøpsavtalen

### Formål

Oppdragsgiver ønsker å inngå rammeavtaler på vikartjenester til Oslo kommune.

Inngåelse av samkjøpsavtaler skal bidra til at Oppdragsgiver når sitt mål om å utnytte sine stordriftsfordeler ved å effektivisere og standardisere kommunens anskaffelser. Avtaleområdet er valgt ut på bakgrunn av muligheten for å nå dette målet.

Formålet med anskaffelsen er å sikre tilgang til kvalifisert personell ved korttidsfravær, ved avvikling av ferie og ved ekstraordinære situasjoner hvor det er påkrevd å gå inn med flere ressurser enn det kommunen selv har til rådighet på det aktuelle tidspunktet.

### Omfang

Leveransen omfatter vikartjenester innen områdene pleie-, omsorg- og helsepersonell, leger, pedagogisk personell, renhold og merkantilt personell, og har en estimert verdi på ca. 1 750 millioner norske kroner over fire år for alle omfattende virksomheter, gjennomsnittlig ca. 437,5 millioner kr per år.

Oppdragsgiver gjør oppmerksom på at estimatene er basert på tidligere forbruk samt et tillegg på 10 % påslag knyttet til fremtidige behov. Estimatene er kun retningsgivende og innebærer ingen forpliktelse for Oppdragsgiver. Kjøp siste fire år viser en fordeling på henholdsvis:

|  |  |
| --- | --- |
| Delkontrakt | Estimert samlet verdi Oslo kommune – øvre tak |
| Pleie-, omsorg- og helsepersonell | Kr 352.660.000,- |
| Leger | Kr 19.800.000,- |
| Pedagogisk personell | Kr 1 094.170.000,- |
| Renhold | Kr 75.130.000,- |
| Merkantilt personell | Kr 208.340.000,- |

Tidligere forbruk i NOK (tall for 2021 er forbruk 1 og 2 tertial og estimat for 3 tertial):

|  |  |  |  |  |  |
| --- | --- | --- | --- | --- | --- |
| Delkontrakt | 2018 | 2019 | 2020 | 2021  | Totalt  |
| Pleie-, omsorg- og helsepersonell | 49.300.000 | 65.900.000 | 87.400.000 | 118.000.000 | 320.600.000 |
| Leger | 2.300.000 | 2.800.000 | 4.900.000 | 8.000.000 | 18.000.000 |
| Pedagogisk personell | 154.700.000 | 221.400.000 | 238.500.000 | 380.000.000 | 994.700.000 |
| Renhold | 13.400.000 | 14.900.000 | 19.600.000 | 20.300.000 | 68.300.000 |
| Merkantilt personell | 41.600.000 | 52.700.000 | 43.100.000 | 52.000.000 | 189.400.000 |

Oslo kommunes virksomheter plikter å foreta kjøp hos de leverandørene det er inngått samkjøpsavtale med. Følgende unntak vil gjelde for disse områdene:

* I de tilfeller hvor det foreligger avropskontrakter som er inngått på den forhenværende rammeavtalen, og kontraktens varighet går utover rammeavtalens varighet. I slike tilfeller vil man først kunne gjøre avrop på den nye rammeavtalen når avropet som er gjort på den forhenværende rammeavtalen er utløpt.
* Der virksomhetene selv ansetter midlertidige ressurser ved behov.
* Der behovet kan dekkes av fremtidig ressurspool i Oslo kommune\*.

Samkjøpsavtalen dekker ikke rekrutteringstjenester.

\* Byrådssak 152/21, organisering av kommunal ressurspool.

Byrådet vil at flere virksomheter skal etablere lokale ressurspooler. Det er knyttet stor usikkerhet til både tidspunkt og i hvilket omfang dette vil ha, samt hvilken betydning dette vil ha for de ulike leveringsområdene. Dette er ikke hensyntatt når det er estimert volum for denne avtalen.

## Proveny

Oslo kommune har aktivitetsbasert finansiering for å dekke interne kostnader ved forvaltning av kommunens samkjøpsportefølje (proveny). Som følge av dette skal leverandørene innbetale 1,0 % av omsetningen på samkjøpsavtalen til Oppdragsgiver, se også samkjøpsavtalens punkt 17.

Oslo kommune gjør oppmerksom på at proveny gjelder for alle avropskontrakter som er inngått på samkjøpsavtalen, også der hvor avropskontraktens varighet går utover samkjøpsavtalens varighet.

## Konkurransedokumenter

Komplett konkurransemateriale består av følgende dokumenter:

* **DEL I:** Administrative bestemmelser/betingelser for konkurransen (konkurransegrunnlag med vedlegg)

Vedlegg 1: Veiledning for sladding av tilbud

Vedlegg 2: Forpliktelseserklæring

* **DEL II:** Samkjøpsavtale

(Kontraktgrunnlag med bilag):

Bilag 1: Oppdragsgivers kravspesifikasjon

Bilag 2: Egenerklæring på at minimumskravene i kravspesifikasjonen er oppfylt.

Bilag 2: Vedlegg 1, besvarelse på evalueringskriteriet kvalitet.

Bilag 3: Leverandørens besvarelse av prisskjema

Bilag 4: Avropsavtale

Bilag 5: Rapporteringsmal

Bilag 6: Fullmakt utvidet skatteattest

Bilag 7: Eventuelle rettelse og spørsmål/svar fra konkurransen

## Tentative fremdriftsplan for anskaffelsesprosessen

|  |  |
| --- | --- |
| **Planlagt uke**  | **Aktivitet** |
| 40 | Kunngjøring av konkurranse |
| 45-46 | Evaluering av kvalifikasjoner og tilbud, samt valg av tilbud |
| 46 | Utsendelse av tildelingsbrev |
| 47/48 | Karensperiode |
| 49 | Kontraktsinngåelse |
| 4/2022 | Oppstart av kontrakt |

# KONTRAKT

## Kontrakttype

Avtaleforholdet vil bli regulert av vedlagte kontrakt med tilhørende bilag, jf. punkt 1.5. Oppdragsgiver anbefaler leverandørene å sette seg grundig inn i kontrakten og bilagene.

Oppdragsgiver vil, forutsatt et tilstrekkelig antall egnede leverandører, inngå parallelle rammeavtaler for hvert av de fem avtaleområdene som er omfattet av konkurransen. Det vil bli inngått parallelle rammeavtaler med:

• Del 1: Pleie-, omsorgs- og helsepersonell: sju leverandører

• Del 2: Leger: to leverandører

• Del 3: Pedagogisk personell: fire leverandører

• Del 4: Renhold: to leverandører

• Del 5: Merkantilt personell: fire leverandører

Kontrakt tildeles for hvert avtaleområde, men en leverandør kan likevel levere tilbud på ett eller flere av avtaleområdene, jf. punkt 3.5.

Dersom det ikke inngås rammekontrakter med estimert antall leverandører for å sikre behovet ved første gangs anskaffelse, forbeholder oppdragsgiver seg retten til å gjennomføre en supplerende anskaffelse i kontraktsperioden.

## Kontraktsperiode

Samkjøpsavtalen gjelder fra følgende datoer:

* Del 1: Pleie-, omsorgs- og helsepersonell: 29.01.2022
* Del 2: Leger: 23.01.2022
* Del 3: Pedagogisk personell: 22.01.2022
* Del 4: Renhold: 23.01.2022
* Del 5: Merkantilt personell: 23.01.2022

Samtlige avtaler vil ha varighet t.o.m. 31.01.2024. For avtalene gjelder opsjon for oppdragsgiver til å forlenge avtalen for ytterligere inntil 1+1 år på uendrede vilkår.

## Kontraktbestemmelser

Oppdragsgiver ønsker å gjøre leverandørene særlig oppmerksomme på følgende punkter i kontrakten:

* Punkt 8.8: Krav til lønns- og arbeidsvilkår
* Punkt 8.9: Likebehandling av lønns- og arbeidsvilkår
* Punkt 8.20: Krav om utbetaling av lønn og annen godtgjørelse direkte til medvirkende arbeiders bankkonto
* Punkt 8.21: Forbud mot kontant betaling for kjøp som skjer i forbindelse med oppfyllelse av kontrakten
* Punkt 8.22: Oppdragsgivers rett til å gjennomføre revisjon og stedlig kontroll
* Punkt 8.23: Krav om innhenting av opplysninger gjennom bruk av utvidet skatteattest

# REGLER FOR GJENNOMFØRING AV KONKURRANSEN

## Prosedyre

Konkurransen gjennomføres i henhold til lov av 17. juni 2016 nr. 73 om offentlige anskaffelser (LOA) og forskrift om offentlige anskaffelser av 12. august 2016 nr. 974 (FOA) del I og III, samt de bestemmelser som følger av dette konkurransegrunnlaget.

Konkurransen gjennomføres som åpen anbudskonkurranse. Ved denne prosedyreformen kan alle interesserte leverandører levere tilbud. Forhandlinger er ikke tillatt.

## Tilbudsbefaring/tilbudskonferanse

Det vil ikke i denne konkurranse bli avhold tilbudskonferanse/tilbudsbefaring.

## Tilbudsfrist

Frist for innlevering av tilbud fremgår av Doffin/TED.

For sent innkomne tilbud vil bli avvist.

## Innlevering av tilbud og vedståelsesfrist

Tilbudet skal leveres via KGV og skal være på norsk. Tilbudet skal være skriftlig og bindende.

Leverandøren er bundet av tilbudet i 3 måneder etter frist for innlevering av tilbud.

Se invitasjonsbrevet i KGV for ytterligere detaljer knyttet til innlevering av tilbud.

## Deltilbud

Det er anledning til å gi tilbud på deler av oppdraget, dvs. tilbud på følgende deler:

* + Del 1: Pleie-, omsorgs- og helsepersonell
	+ Del 2: Leger
	+ Del 3: Pedagogisk personell (barnehage-, AKS- og barneskole personell) \*
	+ Del 4: Renhold
	+ Del 5: Merkantilt personell (herunder, men ikke begrenset til saksbehandling, regnskapsmedarbeider/-konsulent, kontormedarbeider, sentralbord, resepsjon, arkiv, kundeservice, eksamensvakter)

\*Valgfri opsjon for Leverandør og Oppdragsgiver: Oppdragsgiver har en valgfri opsjon, men ingen plikt til å benytte avtalens valgfrie opsjon ved behov for vikarer i ungdomsskole og videregående skole. Oppdragsgiver gis mulighet til å sende en forespørsel til Leverandør ved behov for vikarer. Leverandør har en valgfri opsjon, men ingen plikt til å tilby vikarer i ungdomsskole og videregående skole ved Oppdragsgivers behov. Opsjonen omfatter både vikarer uten formell kompetanse til å undervise og vikarer med formell kompetanse.

Det må tydelig fremgå av leverandørens tilbud hvilke(t) av de fem avtaleområdene tilbudet gjelder for. Dersom tilbudet gjelder flere avtaleområder må det også fremgå tydelig hvilke(n) del(er) dokumentasjonen gjelder for.

Det er ikke adgang til å gi tilbud på deler av et avtaleområde.

## Alternative tilbud og minstekrav

Det er ikke adgang til å gi alternative tilbud.

## Taushetsplikt

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. forvaltningsloven § 13.

Det forutsettes at leverandør som leverer tilbud i konkurransen ved dette også samtykker i at medlemmer av bydelsutvalget kan gis innsyn i eventuelle avtaler leverandøren inngår med den respektive bydel. Eventuelt innsyn i taushetsbelagte opplysninger vil bli avgitt i lukket møte, der de som gis innsyn har underskrevet taushetserklæring i forhold til forvaltningslovens bestemmelser om taushetsbelagte opplysninger.

## Offentlighet

Leverandørene bes levere en utgave av tilbudet hvor det som leverandøren mener er forretningshemmeligheter er sladdet. Ved begjæring om innsyn, skal Oppdragsgiver uavhengig av dette vurdere hvorvidt opplysningene er av en slik art at Oppdragsgiver plikter å unnta dem fra offentlighet.

Oppdragsgiver henviser til vedlegg 1 for nærmere veiledning om sladding av tilbud.

## Personopplysninger

Dersom personopplysninger, for eksempel navn på tilbudte ressurser, CV-er eller liknende, leveres inn som en del av tilbudet/forespørselen blir oppdragsgiver å anse som behandlingsansvarlig for disse opplysningene etter mottak. Personopplysningene vil kun benyttes i forbindelse med gjennomføring av anskaffelsen og eventuelt i kontraktsoppfølgingen dersom leverandøren tildeles kontrakt.

Som offentlig virksomhet er oppdragsgiver forpliktet til å holde arkiv, jf. arkivloven § 6. Arkivplikten innebærer at opplysninger ikke kan tilintetgjøres uten at det foreligger hjemmel for kassasjon i eller i medhold av arkivloven. GDPR innebærer at arkivlovens regler om bevaring vil gå foran retten til sletting, jf. GDPR art. 17. Det gjøres oppmerksom på at personopplysninger som leveres inn som en del av tilbudet vil arkiveres i samsvar med gjeldende regler.

## Avvik

Det er ikke anledning til å ha vesentlige avvik fra anskaffelsesdokumentene. Tilbud som inneholder slike vesentlige avvik vil bli avvist.

Andre avvik skal være presise og entydige, slik at oppdragsgiver kan vurdere og prise disse uten kontakt med leverandøren. Avvik skal klart fremgå avtilbudsbrevet med henvisning til hvor i tilbudet avvik framkommer (sidetall og punktnummer).

Leverandørens henvisning til standardiserte leveringsvilkår eller lignende vil bli betraktet som avvik fra anskaffelsesdokumentene dersom de avviker fra foreliggende konkurranse- eller kontraktbestemmelser.

## Rettelser, suppleringer eller endring av konkurransegrunnlaget

Innen tilbudsfristens utløp har oppdragsgiver rett til å foreta rettelser, suppleringer eller endringer av konkurransegrunnlaget som ikke er av vesentlig karakter.Eventuelle rettelser, suppleringer eller endringer vil kunngjøres gjennom KGV.

## Tilleggsopplysninger

Dersom leverandøren finner at konkurransegrunnlaget ikke gir tilstrekkelig veiledning, kan det skriftlig bes om tilleggsopplysninger gjennom meldingsfunksjonen i KGV.

Dersom det oppdages feil i konkurransegrunnlaget, bes det om at dette formidles skriftlig gjennom meldingsfunksjonen i KGV.

Det oppfordres om at spørsmål til konkurransegrunnlaget rettes til oppdragsgiver senest 8 dager før utløpet av tilbudsfristen.

## Avropsmekanismer og minikonkurranse

**Pris/påslag**

Påslaget som leverandøren oppgir i vedlagte prisskjema (bilag 3) er maksimale påslag som tilbys Oslo kommune og som gjelder for alle avrop og minikonkurranser i avtaleperioden.

**Avropsmekanismer**

Følgende avropsmekanismer skal benyttes av virksomhetene ved avrop på samkjøpsavtalen:

**Avtaleområde 1: Pleie-, omsorgs- og helsepersonell**

For leveranser innenfor dette området må virksomhetene benytte rangeringssystem.

Leverandørene rangeres etter den score som oppnås innenfor det enkelte avtaleområdet. Den leverandøren som oppnår høyest score (kalt leverandør nr. 1), innenfor avtaleområde 1: Pleie-, omsorgs- og helsepersonell, skal alltid kontaktes først og skal tildeles avropet dersom denne leverandøren har ledig kapasitet. Dersom leverandør nr. 1 ikke har ledig kapasitet, og derfor ikke kan dekke oppdragsgivers behov, kontaktes den leverandøren som oppnådde nest høyest score (leverandør nr. 2). Dersom leverandør nr. 2 heller ikke har ledig kapasitet kontaktes de andre leverandørene (nr. 3, deretter nr. 4, nr. 5, nr. 6 og til slutt nr. 7) etter den rangerte rekkefølgen.

**Avtaleområde 2: Leger**

For leveranser innenfor dette området må virksomhetene benytte rangeringssystem.

Leverandørene rangeres etter den score som oppnås innenfor det enkelte avtaleområdet. Den leverandøren som oppnår høyest score (kalt leverandør nr. 1), innenfor avtaleområde 2: Leger, skal alltid kontaktes først og skal tildeles avropet dersom denne leverandøren har ledig kapasitet. Dersom leverandør nr. 1 ikke har ledig kapasitet, og derfor ikke kan dekke oppdragsgivers behov, kontaktes den leverandøren som oppnådde nest høyest score (leverandør nr. 2).

**Avtaleområde 3: Pedagogisk personell**

For leveranser innenfor dette området må virksomhetene benytte rangeringssystem.

Leverandørene rangeres etter den score som oppnås innenfor det enkelte avtaleområdet. Den leverandøren som oppnår høyest score (kalt leverandør nr. 1), innenfor avtaleområde 3: Pedagogisk personell, skal alltid kontaktes først og skal tildeles avropet dersom denne leverandøren har ledig kapasitet. Dersom leverandør nr. 1 ikke har ledig kapasitet, og derfor ikke kan dekke oppdragsgivers behov, kontaktes den leverandøren som oppnådde nest høyest score (leverandør nr. 2). Dersom leverandør nr. 2 heller ikke har ledig kapasitet kontaktes leverandør nr. 3 og til slutt nr. 4.

**Avtaleområde 4: Renhold**

For leveranser innenfor dette området må virksomhetene benytte rangeringssystem.

Leverandørene rangeres etter den score som oppnås innenfor det enkelte avtaleområdet. Den leverandøren som oppnår høyest score (kalt leverandør nr. 1), innenfor avtaleområde 4: Renhold, skal alltid kontaktes først og skal tildeles avropet dersom denne leverandøren har ledig kapasitet. Dersom leverandør nr. 1 ikke har ledig kapasitet, og derfor ikke kan dekke oppdragsgivers behov, kontaktes den leverandøren som oppnådde nest høyest score (leverandør nr. 2).

**Avtaleområde 5: Merkantilt personell**

For leveranser innenfor dette området kan virksomhetene velge å benytte rangeringssystemet eller å gjennomføre minikonkurranse.

Rangeringssystemet for avtaleområde 5: Merkantilt personell

Leverandørene rangeres etter den score som oppnås innenfor det enkelte avtaleområdet. Den leverandøren som oppnår høyest score (kalt leverandør nr. 1), innenfor avtaleområde 5: Merkantilt personell, skal alltid kontaktes først og skal tildeles avropet dersom denne leverandøren har ledig kapasitet. Dersom leverandør nr. 1 ikke har ledig kapasitet, og derfor ikke kan dekke oppdragsgivers behov, kontaktes den leverandøren som oppnådde nest høyest score (leverandør nr. 2). Dersom leverandør nr. 2 heller ikke har ledig kapasitet kontaktes de andre leverandørene (nr. 3, deretter nr. 4) etter den rangerte rekkefølgen.

Minikonkurranse for avtaleområde 5: Merkantilt personell.

Minikonkurransene skal vurderes etter følgende kriterier:

 Påslagprosent (kan ikke være høyere enn påslagsprosenten tilbudt i konkurransen)

 Kompetanse (herunder CV og/eller intervju/samtale)

Det vil variere fra minikonkurranse til minikonkurranse hvilke av de ovenstående kriterier som vil bli vektlagt og den interne vektingen mellom de valgte kriteriene.

Ved minikonkurranse skal vedlagte avropskontrakt benyttes (se bilag 4).

Alle leverandører det inngås samkjøpsavtale med innenfor avtaleområde 5: Merkantilt personell, vil bli lagt inn i adresseregisteret til minikonkurranse i konkurransegjennomføringsverktøyet (KGV). Leverandørene vil automatisk motta melding om hver ny minikonkurranse som legges ut. Alle minikonkurransegrunnlag vil bli elektronisk tilgjengelig i KGV minkonkurranse vikartjenester, merkantilt personell, for de leverandører det inngås samkjøpsavtale med.

# KRAV TIL LEVERANDØRENE

## Generelt om kvalifikasjonskrav

Leverandørens kvalifikasjoner vil bli vurdert ut fra innlevert egenerklæringsskjema (ESPD), og eventuell dokumentasjon. ESPD-skjemaet finnes i KGV-verktøyet.

ESPD-skjemaet er foreløpig dokumentasjon på følgende:

* at det ikke foreligger grunner for avvisning hos leverandøren, herunder også rent nasjonale avvisningsgrunner, jf. punkt 4.3.1.
* at leverandøren oppfyller kvalifikasjonskravene

Oppdragsgiver kan på ethvert tidspunkt i konkurransen be leverandørene levere alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

**For nedenstående kvalifikasjonskrav ber Oppdragsgiver om at Leverandøren ved inn levering av tilbud *leverer dokumentasjon på at følgende krav er oppfylt*.**

* Krav knyttet til leverandørens registrering, autorisasjoner mv.
* Krav knyttet til leverandørens økonomiske og finansielle kapasitet
* Krav knyttet til leverandørens tekniske og faglige kvalifikasjon.

Se punktene [4.2.1-4.2.3] for nærmere beskrivelse av kvalifikasjonskravene.

Dersom leverandøren støtter seg på andre foretaks kapasitet for å oppfylle kvalifikasjonskravene, må de andre foretakene samtidig levere inn egne ESPD-skjema og eventuell tilhørende dokumentasjon på oppfyllelse av kvalifikasjonskrav. I tillegg skal det vedlegges forpliktelseserklæring (vedlegg 2) fra disse andre foretakene om at leverandøren har rådighet over de nødvendige ressursene.

Leverandørene gjøres oppmerksom på følgende bestemmelse i forskrift om offentlige anskaffelser § 16-10, 5.ledd:

«Dersom en leverandør støtter seg på kapasiteten til andre virksomheter for å oppfylle kravene til utdanning og faglige kvalifikasjoner, jf. § 16-6 første ledd bokstav f, eller kravene til relevant faglig erfaring, skal disse virksomhetene utføre tjenestene eller bygge- og anleggsarbeidene som krever slike kvalifikasjoner.»

## Kvalifikasjonskrav

Leverandørens kvalifikasjoner vil bli vurdert ut fra nedenstående fastsatte kvalifikasjonskrav.

### Krav knyttet til leverandørens registrering, autorisasjoner mv.

| **Krav** | **Dokumentasjonskrav** |
| --- | --- |
| Leverandøren skal være et lovlig etablert foretakLeverandøren skal tilfredsstille vilkårene for å bli registrert i arbeidstilsynets register, jf. FOR 2008-06-04 nr. 541: Forskrift om bemanningsforetak § 5. Dette kravet gjelder også for evt. underleverandører som medvirker til å oppfylle kontrakten | Norske selskaper: FirmaattestUtenlandske selskaper: Godtgjørelse på at selskapet er registrert i bransjeregister eller foretaksregister som foreskrevet i lovgivningen i det land hvor leverandøren er etablert.Utskrift fra register for bemanningsforetak eller kopi av melding til Arbeidstilsynet, inkludert dokumentasjon for at registreringskravet er oppfylt. Slik utskrift skal også leveres for eventuelle underleverandører som medvirker til å oppfylle. |

### Krav knyttet til leverandørens økonomiske og finansielle kapasitet

| **Krav** | **Dokumentasjonskrav** |
| --- | --- |
| Leverandøren skal ha tilstrekkelig økonomisk og finansiell kapasitet til å kunne oppfylle kontrakten. | Foretakets siste årsregnskap inklusive noter, styrets årsberetning og revisjonsberetning, samt nyere opplysninger som har relevans for foretakets regnskapstall. Oppdragsgiver forbeholder seg retten til å innhente kredittvurdering på eget initiativ. |

Dersom leverandøren har saklig grunn (f. eks nystartet bedrift) til ikke å fremlegge den dokumentasjonen oppdragsgiver har krevd kan han dokumentere sin økonomiske og finansielle kapasitet med ethvert annet dokument som oppdragsgiver anser egnet.

### Krav knyttet til leverandørens tekniske og faglige kvalifikasjoner

4.2.3.1 Delområde 1: Pleie-, omsorgs- og helsepersonell

| **Krav** | **Dokumentasjonskrav** |
| --- | --- |
| Det kreves god erfaring fra tilsvarende oppdrag med mange leveringspunkter og stor kompleksitet. Med tilsvarende oppdrag menes vikartjenester innenfor pleie-, omsorgs- og helsepersonell. | Kort beskrivelse av de viktigste leveranser de siste tre år, herunder opplysninger om kontraktens verdi, tidspunkt for levering, antall leveringspunkter samt navn på oppdragsgiver og en beskrivelse av oppdragets innhold. |
| Leverandøren skal ha et system for å gjennomføre jevnlige revisjoner av følgende områder: Ansettelseskontrakter, vurdering av risikoforhold hos innleier, avklart ansvar for HMS, arbeidstid, lønn, overtidsbetaling, lønnsplikt ved avslutning av oppdrag, sykepenger, oppfølgning av langtidssykemeldte samt stillingsvernet. | RA Bevis eller tilsvarende. Eventuelt kan egen beskrivelse vedlegges. |

4.2.3.2 Delområde 2: Leger

| **Krav** | **Dokumentasjonskrav** |
| --- | --- |
| Det kreves god erfaring fra tilsvarende oppdrag med mange leveringspunkter og stor kompleksitet. Med tilsvarende oppdrag menes vikartjenester innenfor avtaleområdet leger. | Kort beskrivelse av de viktigste leveranser de siste tre år, herunder opplysninger om kontraktens verdi, tidspunkt for levering, antall leveringspunkter samt navn på oppdragsgiver og en beskrivelse av oppdragets innhold. |
| Leverandøren skal ha et system for å gjennomføre jevnlige revisjoner av følgende områder: Ansettelseskontrakter, vurdering av risikoforhold hos innleier, avklart ansvar for HMS, arbeidstid, lønn, overtidsbetaling, lønnsplikt ved avslutning av oppdrag, sykepenger, oppfølgning av langtidssykemeldte samt stillingsvernet. | RA Bevis eller tilsvarende. Eventuelt kan egen beskrivelse vedlegges. |

4.2.3.3 Delområde 3: Pedagogisk personell (barnehage, AKS og barneskole)

| **Krav** | **Dokumentasjonskrav** |
| --- | --- |
| Det kreves god erfaring fra tilsvarende oppdrag med mange leveringspunkter og stor kompleksitet. Med tilsvarende oppdrag menes vikartjenester innenfor barnehage-, AKS- og barneskolepersonell. | Kort beskrivelse av de viktigste leveranser de siste tre år, herunder opplysninger om kontraktens verdi, tidspunkt for levering, antall leveringspunkter samt navn på oppdragsgiver og en beskrivelse av oppdragets innhold. |
| Leverandøren skal ha et system for å gjennomføre jevnlige revisjoner av følgende områder: Ansettelseskontrakter, vurdering av risikoforhold hos innleier, avklart ansvar for HMS, arbeidstid, lønn, overtidsbetaling, lønnsplikt ved avslutning av oppdrag, sykepenger, oppfølgning av langtidssykemeldte samt stillingsvernet. | RA Bevis eller tilsvarende. Eventuelt kan egen beskrivelse vedlegges. |

4.2.3.4 Delområde 4: Renhold

| **Krav** | **Dokumentasjonskrav** |
| --- | --- |
| Det kreves god erfaring fra tilsvarende oppdrag med mange leveringspunkter og stor kompleksitet. Med tilsvarende oppdrag menes vikartjenester innenfor avtaleområdet renhold. | Kort beskrivelse av de viktigste leveranser de siste tre år, herunder opplysninger om kontraktens verdi, tidspunkt for levering, antall leveringspunkter samt navn på oppdragsgiver og en beskrivelse av oppdragets innhold. |
| Leverandøren skal ha et system for å gjennomføre jevnlige revisjoner av følgende områder: Ansettelseskontrakter, vurdering av risikoforhold hos innleier, avklart ansvar for HMS, arbeidstid, lønn, overtidsbetaling, lønnsplikt ved avslutning av oppdrag, sykepenger, oppfølgning av langtidssykemeldte samt stillingsvernet. | RA Bevis eller tilsvarende. Eventuelt kan egen beskrivelse vedlegges. |

Del 4.2.3.5 Delområde 5: Merkantilt personell (herunder, men ikke begrenset til saksbehandling, regnskapsmedarbeider/-konsulent, kontormedarbeider, sentralbord, resepsjon, arkiv, kundeservice, eksamensvakter)

| **Krav** | **Dokumentasjonskrav** |
| --- | --- |
| Det kreves god erfaring fra tilsvarende oppdrag med mange leveringspunkter og stor kompleksitet. Med tilsvarende oppdrag menes vikartjenester innenfor avtaleområdet merkantile tjenester. | Kort beskrivelse av de viktigste leveranser de siste tre år, herunder opplysninger om kontraktens verdi, tidspunkt for levering, antall leveringspunkter samt navn på oppdragsgiver og en beskrivelse av oppdragets innhold. |
| Leverandøren skal ha et system for å gjennomføre jevnlige revisjoner av følgende områder: Ansettelseskontrakter, vurdering av risikoforhold hos innleier, avklart ansvar for HMS, arbeidstid, lønn, overtidsbetaling, lønnsplikt ved avslutning av oppdrag, sykepenger, oppfølgning av langtidssykemeldte samt stillingsvernet. | RA Bevis eller tilsvarende. Eventuelt kan egen beskrivelse vedlegges. |

## Andre krav

### Nasjonale avvisningsgrunner

I henhold til ESPD-skjemaet del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat». Det norske anskaffelsesregelverket går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. I denne konkurransen gjelder alle avvisningsgrunnene som følger av FOA § 24-2. Dette inkluderer også de rent nasjonale avvisningsgrunnene.

Følgende avvisningsgrunner er rent nasjonale:

1. Av FOA § 24-2 følger at «oppdragsgiveren skal også avvise en leverandør når han er kjent med at leverandøren er rettskraftig dømt eller har vedtatt et forelegg for følgende straffbare forhold:
2. deltakelse i en kriminell organisasjon
3. korrupsjon
4. bedrageri
5. terrorhandlinger eller straffbare handlinger med forbindelse til terroraktivitet
6. hvitvasking av penger eller finansiering av terrorisme
7. barnearbeid og andre former for menneskehandel.

Kravet til at Oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

1. Av FOA 24-2(3) bokstav i følger at «Oppdragiveren kan avvise en leverandør […] når oppdragsgiveren kan dokumentere at leverandøren for øvrig har begått alvorlige feil som medfører tvil om hans yrkesmessige integritet.»

Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

### Skatteattest

Oppdragsgiver vil kreve at valgte leverandør(er) leverer skatteattest for merverdiavgift og skatteattest for skatt. Dette gjelder bare norske leverandører, jf. FOA § 7-2 (1).

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

Oppdragsgiver forbeholder seg retten til å avvise leverandører som ikke har oppfylt sine forpliktelser til å betale skatter og avgifter slik dette fremgår av forskrift om offentlige anskaffelser.

Dersom leverandøren har fått betalingsutsettelse, må dette legges ved som tilleggsinformasjon til skatteattesten.

### Signering av fullmakt for utvidet skatteattest

Valgt Leverandør må signerere fullmakt som gir Oslo kommune utvidet rett til et ubegrenset antall ganger å innhente opplysninger om leverandørers/underleverandørers skatte- og avgiftsmessige forhold. Fullmakten oversendes med tildelingsbrevet og skal signeres før kontraktssignering. Signert fullmakt, fargekopi av pass, bankkort, førerkort eller nasjonalt ID-kort (sistnevnte for statsborgere innen EU/EØS/EFTA), skal returneres til oppdragsgiver i original versjon innen 3 virkedager.

Har leverandøren tidligere signert fullmakt med 4 års varighet til Oslo kommune, og den ikke utløper før kontraktsignering, bortfaller kravet om ny fullmakt før kontraktssignering. Leverandøren må imidlertid signere ny fullmakt når fullmakten utløper.

Kravet om signert fullmakt gjelder også for underleverandører. Hovedleverandøren skal kontraktsfeste signeringsplikten i leverandørkjeden. Før kontraktsignering kreves det dog kun signert fullmakt fra hovedleverandør, med mindre underleverandøren benyttes for å oppfylle kvalifikasjonskrav. I så fall skal signert fullmakt foreligge fra begge. Øvrige under-leverandører må signere fullmakt og godkjennes før de kan benyttes i kontrakten.

Manglende oppfyllelse av skatte- og avgiftsforpliktelser kan medføre avvisning. Tildelingen er ikke endelig før det foreligger en vurdering av de innhentede opplysninger som ikke endrer tildelingsbeslutningen. Manglende fullmakt fra hovedleverandør og underleverandør som er benyttet i kvalifiseringen, vil anses som et vesentlig avvik som medfører avvisning.

# OPPDRAGSGIVERS BEHANDLING AV TILBUDENE

## Tildelingskriteriene

Tildelingen skjer på basis av hvilket tilbud som har det beste forholdet mellom pris og kvalitet, basert på følgende kriterier:

|  |  |  |  |
| --- | --- | --- | --- |
| **Type****kriterium** | **Kriterium** | **Vekt** | **Dokumentasjonskrav** |
| Pris | Påslagsprosent |  70 % | Ferdig utfylt prisskjema, bilag 3. |
| Kvalitet | Leverandørens systemer/rutiner for:* håndtering mottak av bestilling/finne rett vikar til oppdraget
* oppfølging av oppdragsgiver/bestiller under og etter oppdraget
* opplæring av vikaren
* oppfølging av vikaren før, under og etter oppdraget
* rekruttering av vikarer
 |  30 % | Besvarelsen skal leveres som «Bilag 2 Vedlegg 1 Kvalitet» og være på maksimalt 4 A4-sider. Skriftstørrelse, linjeavstand og marger skal ikke endres. Dersom besvarelsen overstiger 4 sider vil kun de 4 første sidene vurderes i evalueringen.Leverandøren skal fylle ut en besvarelse per avtaleområde. Det må komme klart frem av beskrivelsen hvilket avtaleområde besvarelsen gjelder. |

## Grunnlag for evaluering

### Tildelingskriteriet «Pris»

Påslagsprosent skal oppgis i bilag 3 Prisskjema.

For poengsetting av pris vil en hybrid poengmodell bli lagt til grunn. Hybridmodellen er lineær inntil prisen som skal poengsettes er 75 % høyere enn laveste pris. Når prisen er mer en 75 % høyere inntrer den forholdsmessige modellen.

Dagens tariffer for fastsettelse av lønn:

Link: [Oslo kommunes tariff og Dok 25](https://www.oslo.kommune.no/jobb-i-oslo-kommune/)

Link: [Renholdsoverenskomsten 2020 - 2022](https://lovdata.no/dokument/TARO/tariff/taro-2020-506)

### Tildelingskriteriet «kvalitet»

Tildelingskriteriet skal svares ut som egne vedlegg til bilag 2 vedlegg 1. Det skal utarbeides en besvarelse per avtaleområde det gis tilbud på.

Oppdragsgiver vil gjennomføre en skjønnsmessig vurdering av Leverandørens håndtering mottak av bestilling/finne rett vikar til oppdraget, oppfølging av oppdragsgiver/bestiller under og etter oppdraget, opplæring av vikaren, oppfølging av vikaren før, under og etter oppdraget

samt rekruttering av vikarer.

## Vektingsmodell

Ved evaluering av tilbudene vil det innenfor hvert tildelingskriterium bli gitt en poengscore på 0-10.

Beste tilbud innenfor hvert kriterium vil få 10, mens det blir gitt en poengscore som gjenspeiler relevante forskjeller mellom beste tilbud og øvrige tilbud.

Poengscoren multipliseres med den angitte vekten for kriteriet og summeres.

Tilbudene med høyeste vektede poengsum innen de ulike avtaleområdene (begrenset til antall leverandører pr. delkontrakt, jf. pkt. 2.1.), vil bli tildelt kontrakt.

Høyeste vektede tilbud vil bli rangert som nr 1 innen avtaleområdet, nest høyeste nr. 2 osv. (jf. pkt. 3.13).

## Tildeling av kontrakt, begrunnelse og karensperiode

Leverandører som har deltatt i konkurransen vil få en skriftlig tilbakemelding om hvem oppdragsgiver vil inngå kontrakt med og begrunnelse for valget, samt opplyst lengden på karensperioden før kontraktsinngåelse.

# SJEKKLISTE OG ØNSKET PRESENTASJONSFORM

Komplett tilbud skal bestå av følgende:

| **Dokumentasjon**  | **Jf. pkt.** | **Ønsket filnavn** |
| --- | --- | --- |
| Signert tilbudsbrev. Forbehold skal klart fremgå avtilbudsbrevet med henvisning til hvor i tilbudet forbeholdet framkommer (sidetall og punktnummer) |  | Tilbudsbrev |
| Utfylt ESPD-skjema i KGV (husk eget ESPD-skjema for eventuelle foretak som tilbyder støtter seg på for kvalifisering) | Pkt. 4.1 | ESPD |
| Eventuell forpliktelseserklæring fra foretak som tilbyder støtter seg på for kvalifisering (vedlegg 2) | Pkt. 4.1 | Forpliktelseserklæring |
| Dokumentasjon for krav knyttet til leverandørens registrering, autorisasjoner mv. * Leverandøren skal være et lovlig etablert foretak
* Leverandøren skal tilfredsstille vilkårene for å bli registrert i arbeidstilsynets register, jf. FOR 2008-06-04 nr. 541: Forskrift om bemanningsforetak § 5.
 | Pkt. 4.3.1 | Dokumentasjon på lovlig etablert foretakDokumentasjon på registrering i arbeidstilsynets register |
| Dokumentasjon for krav knyttet til leverandørens økonomiske og finansielle kapasitet* Tilstrekkelig økonomisk og finansiell kapasitet til å kunne oppfylle kontrakten.
 | Pkt. 4.3.2 | Dokumentasjon på Økonomisk og finansiell kapasitet |
| Dokumentasjon for krav knyttet til leverandørens tekniske og faglige kvalifikasjoner* Erfaring fra tilsvarende oppdrag (se beskrivelse under pkt. 4.3.2.)
* Leverandøren skal ha et system for å gjennomføre jevnlige revisjoner av følgende områder: Ansettelseskontrakter, vurdering av risikoforhold hos innleier, avklart ansvar for HMS, arbeidstid, lønn, overtidsbetaling, lønnsplikt ved avslutning av oppdrag, sykepenger, oppfølgning av langtidssykemeldte samt stillingsvernet.
 | Pkt. 4.3.2 | Dokumentasjon på tekniske og faglige kvalifikasjoner |
| Utfylt bilag 2: Leverandørens besvarelse av kravspesifikasjon |  | Bilag 2 Kravspesifikasjon |
| Utfylt vedlegg til bilag 2 vedlegg 1: Besvarelse av tildelingskriteriet kvalitet |  | Bilag 2 vedlegg 1 |
| Utfylt bilag 3: Leverandørens besvarelse prisskjema |  | Bilag 3 Prisskjema |
| Sladdet utgave av tilbudsdokumentene der opplysninger som ønskes unntatt offentlighet er utilgjengeliggjort. | Pkt. 3.8 og vedlegg 1 | Sladdet tilbud |
| Sladdet utgave av tilbudsdokumentene i redigerbart format der opplysninger som ønskes unntatt offentlighet er markert i gult. | Pkt. 3.8 og vedlegg 1 | Sladdet tilbud markert med gult |

Manglende innlevering av dokumentasjon kan medføre avvisning.

\* \* \* \* \*

**Konkurransegrunnlaget er godkjent elektronisk**

# VEDLEGG

Alle vedlegg fremgår i KGV